A Ny fahambonian'ny fitiavana  
· Ny lalana tsara indrindra 
· Karazam-pitiavana toy ny ahoana no asehon'i Paoly ao amin'ny 1 Korintiana 13, ary nahoana no mihoatra noho ny fanomezam-pahasoavana rehetra izany? (1 Kor. 12:31-13:3)
· Maro ny teny azo hamaritana ny fitiavana amin'ny teny Grika. Agape (tsy tia tena, tsy misy fepetra, ary fitiavana tsy mitady ny azy, fa mikatsaka izay mahasoa ny olo-tiany) no finidin'i Paoly, izay mitovy amin'ilay ampiasain'i Jaona rehefa niteny izy hoe: “Andriamanitra dia fitiavana” (1 Jaona 4:8).
· Tsy misy fanomezam-pahasoavnaa mahasoa raha toa ka tsy fitiavana toy izany no manosika azy. Raha ny marina, ny ataontsika rehetra sy ny fisainantsika rehetra dia tokony ho safononiky ny fitiavana agape.
· Mampitandrina antsika i Jesosy, fa noho ny faharatsiana, dia hihamangatsiaka io fitiavana io (Matio 24:12). Nefa tsy tokony havelantsika hitranga amintsika izany, ao an-tokantranontsika ao, na ao am-piangonantsika ao.
B Ny toetry ny fitiavana 
· Ny ataon'ny fitiavana 
	Mahari-po  
	makrothymeō : maneho faharetana, miharitra, maharitra
	Maneho fandeferana amin'ny fahadisoan'ny hafa

	Mora fanahy
	jrēsteuomai : manao soa tsy misy tambiny
	Mamindra-fo sy mangoraka

	Mifaly amin'ny fahamarinana
	synjairō : maneho fiaraha-miory, miaraka mifaly
	Miara-mifaly amin'ireo izay mihazona ny fahamarinana

	Mandefitra ny zavatra rehetra
	stegō : mangina (maharitra am-pahanginana)
	Manarona ny fahadisoan'ny hafa, tsy manambara izany am-pahibemaso

	Mino ny zavatra rehetra
	pisteuō : manana finoana, maneho fahatokiana
	Tsy manameloka, fa manome tombony ny hafa manoloana ny fisalasalana

	Manantena ny zavatra rehetra
	elpizō : miandry na matoky
	Miandrandra zavatra tsara hitranga mandrakariva

	Maharitra ny zavatra rehetra
	hypomenō : mijoro, miaritra, manana herin-tsaina, maharitra
	Maharitra toe-javatra sarotra, fitsapana sy fanenjehana


· Ny TSY ataon'ny fitiavana 
	Tsy mialona
	zeloō : manana firehetam-po
	Tsy mialona ny hafa izay manana fanomezam-pahasoavana hafa

	Tsy mirehareha
	perpereuomai : mihambo, miedinedina
	Tsy mitady doka avy amin'ny hafa

	Tsy mieboebo
	fysioō : midera tena, mirehaka
	Tsy manana fijery miedinedina momba ny tena

	Tsy manao izay tsy mahamendrika
	asjēmoneō : manana fitondran-tena tsy araka ny tokony ho izy
	Tsy manohitra ny filamatry ny fiaraha-monina sy ny fitondran-tena

	Tsy mitady ny azy
	zēteō : mikatsaka
	Mahafoy ny zony mba hahasoa ny hafa

	Tsy mora sosotra
	paroxynō : mandranitra fahatezerana, mamporisika na manao izay hahasosotra
	Tsy mora tezitra na saro-po

	Tsy manao otripo
	logizomai : mitanisa
	Mamela heloka ary tsy mihevitra intsony ny ratsy natao tamin'ny tena

	Tsy mifaly amin'ny tsi-fahamarinana
	jairō : faly, sambatra, na mahatsiaro-tena ho tsara
	Tsy mifaly amin'ny fahadisoana, fa mikatsaka ny hanitsiana izany





· Fanoritsoritana an'i Jesosy 
· Mahari-po Izy: Niaritra kapoka, eso, sy fanarabiana Izy (Mat. 27:27-31)
· Mora fanahy Izy: Niahy izay rehetra nijaly Izy 
· Miara-mifaly amin'ny fahamarinana Izy: Nampianatra ny fahamarinana mazava tsara sy tamim-paharesen-dahatra Izy 
· Mandefitra ny zavatra rehetra Izy: Tsy nitsara ilay vehivavy mpanota Izy fa nanolotra famelan-keloka kosa (Jaona. 8:10-11)
· Mino ny zavatra rehetra Izy: Nahatoky ny fahatsoran'i Zakaiosy Izy (Lio. 19:8-9)
· Manantena ny zavatra rehetra Izy: Nanomana 12 lahy ho amin'ny iraka “tena sarotra” Izy 
· Maharitra ny zavatra rehetra Izy: Niaritra hanoanana, fandavana, fijaliana, ary fanenjehana Izy 
· Tsy mialona Izy: Tsy nikatsaka voninahitra Izy, fa niara-niosona tamin'ny manetry tena 
· Tsy mirehareha Izy: Na dia Mpanjakan'izao rehetra ary izao aza Izy, dia tsy mba nirehareha ny amin'izany 
· Tsy mieboebo Izy: Vonona mandrakariva Izy hanao ny asa heverina ho ambany 
· Tsy manao izay tsy mahamendrika Izy: Nanaja sy nahalala-fomba tamin'ny olona rehetra Izy 
· Tsy nitady ny azy Izy: Nanao ny sitrapon'ny Rainy mandrakariva Izy (Jao. 6:38)
· Tsy mora sosotra Izy: Na dia nasiana tahamaina aza Izy, dia namaly am-panajana hatrany (Jaona 18:22-23)
· Tsy manao otripo Izy: Nangataka famelan-keloka ho an'ireo nanombo Azy Izy (Lio. 23:34)
· Tsy mifaly amin'ny tsi-fahamarinana Izy: Niteny mafy ny Fariseo tsy marina Izy (Mat. 23:27-28)
D Ny faharetan'ny fitiavana 
· Ny toetra tsara indrindra 
· Naseho tamin'ny Korintiana tamin'ny fitondrantenan'izy ireo ny tsy ataon'ny fitiavana: mialona izy ireo; mirehareha; mieboebo; manao izay tsy mahamendrika; tia tena; mora sosotra; manao otripo; ary mandefitra fahotana.
· Toa azy ireo, tsy maintsy miala amin'ireo fahadisoana ireo isika ary mampitombo ireo toetra tsaran'ny fitiavana, araka izay ampianarin'i Paoly antsika, mba hahatonga ny fampiasana ny fanomezam-pahasoavana ho araka ny tokony ho izy. Manasa antsika koa izy mba hitoetra amin'ireto toetra tsara roa ireto: finoana sy fanantenana.
· Rehefa miverina i Jesosy, dia tsy misy intsony ny ota, ary hisitraka fiainana mandrakizay miaraka Aminy isika. Amin'izay, ny faminaniana, ny fiteny sy ny fanomezam-pahasoavana hafa dia tsy ilaina intsony. Kanefa ny fitiavana dia haharitra mandrakizay (1 Korintiana 13:8).
